Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 268/12/8803	Košice II, 25.10.2012
EEČ : 2-64-346-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obvinenému XXXXX za prečin krádeže podľa § 212 ods. 2 písm. f/ Trestného zákona za prečin krádeže podľa § 212 ods. 2 písm. f/ Trestného zákona pre skutok, že

-	dňa 05.04.2012 v čase okolo 12.00 hod z predajnej plochy v potravinách XXXXX na ulici XXXXX odcudzil 19 ks čokolád zn. Sladká vášeň 70 percent malina 100 g v hodnote 35,53 € a 20 ks čokolád Sladká vášeň 70 percent kakao 100 g v hodnote 37,20 €, ktoré si dal do svojho ruksaku, ktorý mal pri sebe  a svojich nohavíc, prešiel za pokladne bez zaplatenia, kde následne bol predavačkou uvedenej predajne vyzvaný, aby vrátil tovar, čo aj hneď spravil, čím takto pre spoločnosť XXXXX, XXXXX spôsobil škodu vo výške 72,73 €, hoci bol za obdobný skutok v predchádzajúcich dvanástich mesiacoch postihnutý v rozkaznom konaní na Obvodnom úrade XXXXX XXXXX, pod číslom XXXXX, ktoré nadobudlo právoplatnosť dňa 27.01.2012,

lebo je nepochybné, že skutok nespáchal obvinený
Odôvodnenie:
Uznesením  povereného príslušníka Okresného riaditeľstva PZ XXXXX, obvodného oddelenia PZ XXXXX - XXXXX, sp. zn. ORP-XXXXX zo dňa 05.04.2012 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX XXXXX pre prečin krádeže podľa § 212 ods. 2 písm. f/ Trestného zákona na tom skutkovom základe, že 

-	- dňa 05.04.2012 v čase okolo 12.00 hod z predajnej plochy v potravinách XXXXX na ulici XXXXX odcudzil 19 ks čokolád zn. Sladká vášeň 70 percent malina 100 g v hodnote 35,53 € a 20 ks čokolád Sladká vášeň 70 percent kakao 100 g v hodnote 37,20 €, ktoré si dal do svojho ruksaku, ktorý mal pri sebe  a svojich nohavíc, prešiel za pokladne bez zaplatenia, kde následne bol predavačkou uvedenej predajne vyzvaný, aby vrátil tovar, čo aj hneď spravil, čím takto pre spoločnosť XXXXX, XXXXX spôsobil škodu vo výške 72,73 €, hoci bol za obdobný skutok v predchádzajúcich dvanástich mesiacoch postihnutý v rozkaznom konaní na Obvodnom úrade XXXXX XXXXX pod číslom XXXXX ktoré nadobudlo právoplatnosť dňa 27.01.2012.

Dňa 07.09.2012 bolo vydané odborné stanovisko Kriminalisticko-expertízneho ústavu Policajného zboru, odboru prírodovedného skúmania a kriminalistických analýz, z ktorého bolo zistené nasledovné:

	Z porovnávacej vzorky bukálneho výteru označenej „XXXXX, XXXXX XXXXX bola vykonaná analýza DNA, ktorá bola úspešná.

	Skúmania  boli vykonané uvedeným štandardným pracovným postupom: XXXXX identifikácia biologického materiálu metódami kriminalistickej biológie a genetickej analýzy A (akreditovaná), Príloha č. 2 - Izolácia a kvantifikácia DNA A (akreditovaná), Príloha č. 3 - Určenie DNA profilu alebo  haplotypu s využitím STR polymorfizmov A (akreditovaná).

	DNA profil porovnávacej vzorky bukálneho výteru označenej „XXXXX, XXXXX XXXXX bol vložený do národnej databázy DNA profilov. Porovnaním bola zistená zhoda s DNA profilom porovnávacej vzorky bukálneho výteru označenej „XXXXX XXXXX, XXXXX skúmanej na KEÚ PZ pod číslom XXXXX ktorá bola predložená Okresným riaditeľstvom Policajného zboru XXXXX Odbor poriadkovej polície, Obvodné oddelenie Policajného zboru XXXXX - XXXXX XXXXX, pod č.p.: ORP-XXXXX zo dňa 13. januára 2012.

Podľa § 215 ods. 2 písm. c/ Trestného poriadku prokurátor zastaví trestné stíhanie, ak je nepochybné, že skutok nespáchal obvinený.

S poukazom na všetky uvedené skutočnosti, keďže obv. XXXXX nespáchal skutok, ale toho sa dopustil XXXXX bolo potrebné rozhodnúť v zmysle výrokovej časti uznesenie a trestné stíhanie podľa § 215 ods. 1 písm. c/ Trestného poriadku zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor